**X Фестываль Незалежнай Беларускай Культуры ва Уроцлаве**

**22-24 кастрычніка 2021**

Мы апынуліся ва Уроцлаве па розных прычынах. Некаторыя жывуць тут ужо шмат гадоў, іншыя, уцякаючы ад пераследу на Радзіме, знайшлі прытулак і надзею на лепшую будучыню у сталіцы Ніжняй Сілезіі некалькі месяцаў назад. Так ці іначай беларуская дыяспара становіцца ўсё большай. Мы ўсёй душой жадаем росквіту і дабрабыту для нашай Радзімы, але зараз вымушаныя здаваць цяжкі але важны экзамін салідарнасці, трываласці і адзінства. У такіх варунках Фестываль Незлежнай Беларускай Культуры ва Уроцлаве становіцца для нас маленькім святам, падчас якога мы падзелімся ўласнай культурай і мастацтвам, прыгадваючы жыхарам горада, як шмат нас аб’ядноўвае і як мала раздзяляе.

Гэта ўжо дзясяты па ліку фестываль, у межах якога мы стараліся прыгатаваць для Вас цікавую і разнастайную праграму: спектакль “Я” легендарнай тэатральнай групы «Купалаўцы», тры выставы беларускіх мастакоў: графікі Марыі Станкевіч і інсталяцыя Сяргея Белаокага, а таксама выстава плякатаў “Жыве Беларусь”, вечар паэзіі «Вершы і песні салідарнасці» з удзелам Андрэя Хадановіча, паказ фільму “Загад 00485. Шляхам праўды” аб’яднаны з лекцыяй прафесара Мікалая Іванова, спецыяльна падрыхтаванае для фестывалю перфарматыўнае чытанне дэбютнай п'есы Алексея Маско "Эйслінг", некалькі майстар-клясаў. А ў фінале гасцей фестывалю чакае канцэрт легендаў беларускага пратэсту – Змітра Вайцюшкевіча і Насты Някрасавай.

Афіцыйныя мовы фестывалю беларуская і польская.

Запрашаем на спатканне з беларускай культурай у Горадзе Спатканняў Уроцлаве!

Відэа з X Фестывалю Беларускай Незалежнай Культуры (летняе выданне) [youtu.be/E2DsKJhabpg](https://youtu.be/E2DsKJhabpg)

Кантактны e-mail: fundacja@zawolnosc.eu.

Арганізатар: Fundacja „Za Wolność Waszą i Naszą”.

Саарганізатары: Centrum Historii Zajezdnia, Ośrodek Kultury i Sztuki we Wrocławiu, Domek Miedziorytnika, Stary Klasztor, Wrocławski Dom Literatury, Stowarzyszenie Białoruski Związek Solidarności, Kolegium Europy Wschodzniej.

Праэкт дафінансаваны з бюджэту Ваяводства Ніжняй Сілезіі.

Медыя партнёры: [www.wroclaw.pl](http://www.wroclaw.pl), Radio Wrocław